Giokčeada
40°09′39″ š. pl. 25°50′40″ r. ilg.﻿ / ﻿40.16083°š. pl. 25.84444°r. ilg.﻿ / 40.16083; 25.84444 Giokčeada (turk. Gökçeada), Imbras, Imrozas (gr. Ίμβρος) – sala Egėjo jūroje, prie Galipolio pusiasalio ir įėjimo į Saroso įlanką. Priklauso Turkijai, Čanakalės provincijai. Plotas 279 km². 9,4 tūkst. gyventojų (2019 m.), dauguma jų gyvena Giokčeados mieste. Sala kalnuota, yra miškų. Ilgis 31 km, didžiausias plotis 13 km. Aukštis iki 673 m (Elijo k.). Verčiamasi vynuogininkyste ir vyno gamyba, turizmu.